目錄

序

大圓滿心髓前導祈請文

蓮花生大師 消除障道 祈請頌

蓮花生大師 遂欲成就 祈請頌

百字明

廻向偈

根造金剛上師法相

蓮花生祖師海生金剛像

序

海內習藏密者多矣，而成就甚少，何也？蓋由初發心時，未能依次修習，輒復直趨無上密乘，大手印大圓滿，日修，日學，自以為飽足矣。然究以見地未透澈，蓋障未消除，平日高臥煙霞，臨終了無主宰，詎知法愈高，而魔愈盛，道益深，而障益多，倘或淨見未了，除障未修，若塞瓶而注汁，雜毒於白乳，其不中途隕墜者尠矣，故修習無上密乘者，首應注重除障，而審乎見解之邪正也。

是法為大取藏者，烏金大樂洲於摩吟達寧喀足下所取出，其中敍述蓮師降生印度，蒞藏伏魔，建寺宏法，以及事畢往鄔金國，撮敍其事，略有十二，於每段事業之下，加祈請頌，勸求攝受加持，消除行者內，外，秘密諸障，成就增長善法之因，夫然後能順緣交臻，所願必遂，夫然後能於體道果三，任運修證，夫然後能於甚深諸法如實任持，是法功德難說難思，余等初次謁見

持明尊者，即蒙授以此法，命多持誦，其時語言未通，雖蒙上師慇懃教誨，而譯者不諳內典，竟未能發揮奧義，顧其後依教修持，深蒙法益，每證恩師加持之殊勝，妙法之難聞也，原本係藏文，茲由孫郭二居士譯出，以此授諸具信善士，倘能依之修持，一切勝益，自可親得，况蓮師悲願深廣，功德巍巍，如理依行，定蒙攝受，有緣遇此，可不歡喜踴躍乎哉，後附蓮師遂欲成就祈請頌，係蓮師臨行之時，為牟持贊博王子所說，請閱其文，便知其益，行者能與前之消障頌並誦受持。則其奏效之速，有非言思所能及者。

佛曆二五一七年壬辰春正月廿五日

密顯述於上海常樂精舍

敬禮至尊上師諸具無緣大悲者

法王心印持明表示傳　補特伽羅人中勝善根

躡勝士跡究竟自他利　三傳承諸上師我敬禮

於法盡界得法身密意　於光明界見報身剎土

於所化境化身行利生　一切智智法王我敬禮

明智照見諸爾炎實性　大悲光明所化現吉祥

深道乘頂教法能光顯　持明無畏洲師我敬禮

始自觀自在尊持教理　說法安立有緣解脫道

隨宜調伏事業無有邊　大恩根本上師我敬禮

教法圓滿徧智傳承教　口訣心要一生成佛法

正道前行共同外與內　所教授資捷徑頗瓦法

明顯易解義深極希有　無等上師親傳無錯謬

自心如應定解此所說　願師本尊加持我身心

蓮花生大師消除障道祈請頌

蓮華智慧金剛 根造上師傳授 - 郭元興　孫景風敬譯 - 密顯敬校

嗡阿吽拔雜爾古茹貝麻斯地吽

祈請法身無量光　祈請報身大悲尊　祈請化身蓮華生　我師希有變化身　降生印度聞者欣　親蒞藏土伏眾魔　住鄔金境廣利生願以大悲加持我　哀愍我等引入道　眷念賜我勝悉地　力除我等諸障礙　外來障礙於外除　內發障礙於內除　密障法爾自消除　恭敬頂禮願皈依

嗡阿吽拔雜爾古茹貝麻斯地吽

身希有事得見時　右結寶劍之手印　左結勾召之手印　開顏露齒而仰視　持如來種眾生怙　願以大悲加持我　哀愍我等引入道　眷念賜我勝悉地　力除我等諸障礙　外來障礙於外除　內發障礙於內除　密障法爾自消除　恭敬頂禮願皈依

嗡阿吽拔雜爾古茹貝麻斯地吽

正法珍寶得聞時　身顯光明具諸色　右手執持經藏篋　左手執持橛梵冊　諸深密法心憶持　陽雷學窟之智者　願以大悲加持我　哀愍我等引入道　眷念賜我勝悉地　力除我等之障礙　外來障礙於外除　內發障礙於內除　密障法爾自消除　恭敬頂禮願皈依

嗡阿吽拔雜爾古茹貝麻斯地吽

立名勝具誓尊時　勝無垢處樂靜修　於彼印藏二國間　垂賜加持降臨時　名香芬馥瀰漫山　雜花青蓮冬亦生　甘泉菩提甘露汁　於彼安樂殊勝處　勝生妙相着法衣　右持九鈷金剛杵　左手執持寶食篋　內中盛滿赤甘露　立名空行勝具誓　面見本尊得悉地　願以大悲加持我　哀愍我等引入道　眷念賜我勝悉地　力除我等之障礙　外來障礙於外除　內發障礙於內除　密障法爾自消除　恭敬頂禮願皈依

嗡阿吽拔雜爾古茹貝麻斯地吽

建立如來聖教時　雅山林中正修行　供橛擲入虛空界　舉金剛印而揮舞　揮舞擲於㫋檀林　火焰熾然海亦枯　昏冥外道遍地燒　於夜叉林碎為塵　無有等倫伏魔者　願以大悲加持我　哀愍我等引入道　眷念賜我勝悉地　力除我等之障礙　外來障礙於外除　內發障礙於內除　密障法爾自消除　恭敬頂禮願皈依

嗡阿吽拔雜爾古茹貝麻斯地吽

鎮伏羅剎娑口時　幼童身着變化服　希有妙色容顏殊　豎髻頭髮色黃澤　適達十六齡形相　帶着種種寶嚴飾　右手執持精銅橛　鎮壓魔羅羅剎口　左手執持楞枷橛　於意樂子作擁護　頸上帶持鐵製橛　與本尊天無有二　無二化身贍部嚴　願以大悲加持我　哀愍我等引入道　眷念賜我勝悉地　力除我等之障礙　外來障礙於外除　內發障礙於內除　密障法爾自消除　恭敬頂禮願皈依

嗡阿吽拔雜爾古茹貝麻斯地吽

欲調毗舍遮境時　於彼火聚坑地上　成為充滿香藥海　坐蓮華上若寒慄　於蓮華中垂眷念　其名亦稱蓮華生　乃正覺尊親降臨　如是化身誠希有　願以大悲加持我　哀愍我等引入道　眷念賜我勝悉地　力除我等之障礙　外來障礙於外除　內發障礙於內除　密障法爾自消除　恭敬頂禮願皈依

嗡阿吽拔雜爾古茹貝麻斯地吽

西藏日光普照時　具信眾生為導師　隨所應化而現身　於藏喀拉之峯顛　名為敵天勝近事　地為擦地火淵中　天優婆塞具憍慢　立名二十一勝士　從芒宇境佈慈雲　垂賜四比丘悉地　無比超勝持明尊　願以大悲加持我　哀愍我等引入道　眷念賜我勝悉地　力除我等諸障礙　外來障礙於外除　內發障礙於內除　密障法爾自消除　恭敬頂禮願皈依

嗡阿吽拔雜爾古茹貝麻斯地吽

於吉祥母吉祥原　立名十二堅牢母　藏地喀拉峯顛上　立名貢噶夏墨擋　泥淖天子道塲前　立名塘拉雅須擋　於彼郝薄山峯上　立名一切五羅剎　大天一切毗舍遮　或有供獻命之藏　或有願護佛聖教　或有誓為僕役使　咒術神變大威力　願以大悲加持我　哀愍我等引入道　眷念賜我勝悉地　力除我等之障礙　外來障礙於外除　內發障礙於內除　密障法爾自消除　恭敬頂禮願皈依

嗡阿吽拔雜爾古茹貝麻斯地吽

殊勝正法佛聖教　猶如勝幢建立時　建桑耶寺名任運　究竟法王之密意　殊勝大士有三名　一名蓮華之生處　一名貝嘛桑拔瓦　一名海中生金剛　密名金剛威猛力　願以大悲加持我　哀愍我等引入道　眷念賜我勝悉地　力除我等之障礙　外來障礙於外除　內發障礙於內除　密障法爾自消除　恭敬頂禮願皈依

嗡阿吽拔雜爾古茹貝麻斯地吽

桑耶欽浦修行時　廻遮惡緣賜悉地　安置君臣解脫道　破滅色崇笨教法　開示法身無垢寶　安置有緣於佛地　願以大悲加持我　哀愍我等引入道　眷念賜我勝悉地　力除我等之障礙　外來障礙於外除　內發障礙於內除　密障法爾自消除　恭敬頂禮願皈依

嗡阿吽拔雜爾古茹貝麻斯地吽

次復往詣鄔金境　此時鎮壓羅剎口　成人中尊大希奇　行事難思未曾有　威德神變大勢力　願以大悲加持我　哀愍我等引入道　眷念賜我勝悉地　力除我等之障礙　外來障礙於外除　內發障礙於內除　密障法爾自消除　恭敬頂禮願皈依

嗡阿吽拔雜爾古茹貝麻斯地吽

具足三密引導眾生主　斷一切障三界持地尊　得勝悉地大樂殊勝身　修菩提中障礙定消除　願以大悲加持我　哀愍我等引入道　眷念賜我勝悉地　力除我等之障礙　外來障礙於外除　內發障礙於內除　密障法爾自消除　恭敬頂禮願皈依

嗡阿吽拔雜爾古茹貝麻斯地吽

嗡阿吽拔雜爾古茹貝麻通呈雜爾班雜爾薩麻雅咱斯地怕拉吽阿

應世化身大取藏者鄔金勝尊大樂洲於摩吟達寧喀足下請出「修行上師意密除一切障親傳心要如意寶珠」以外修祈請別令出離消除一切聖教眾生障礙困苦成為一切善樂義利增長之因也，善哉，善哉，善哉！

吉　祥　圓　滿

蓮花生大師遂欲成就祈請頌

奇矣哉！

西方極樂剎土中　彌陀激發悲願力　加持化身蓮華生　臨贍部洲利眾生　大悲利生無休息　祈請鄔金蓮華生　遂欲賜成願加持

始自赤松得贊王　迄法王統未斷絕　三世無休祈加持　西藏護法王一友　大悲護王法行者　祈請鄔金蓮華生　遂欲賜成願加持

身鎮西南羅剎口　哀愍普視藏土眾　引導無明邪眾生　權化煩惑難調者　大悲悲愍無休息　祈請鄔金蓮華生　遂欲賜成願加持

已達五濁惡世時　晨夕降臨利藏土　乘旭日輝詣茲境　上弦初十親來臨　大悲大力利眾生　祈請鄔金蓮華生　遂欲賜成願加持

乃至五百濁爭世　一切有情惑毒粗　自受煩惱五迷毒　爾時我生大悲心　哀愍導具信生天　祈請鄔金蓮華生　遂欲賜成願加持

蒙古可怖軍圍繞　教令法輪瀕毀時　心勿疑豫敬祈請　我與天龍八部衆　卻彼軍衆無有疑　祈請鄔金蓮華生　遂欲賜成願加持

有情幻軀壞病起　難忍大苦所逼時　心勿疑豫敬祈請　我與藥師無別故　定除夭殤非時死　祈請鄔金蓮華生　遂欲賜成願加持

大種拂逆地精失　有情飢病所逼時　心勿猶豫敬祈請　我與空行財天衆　貧困飢渴除無疑　祈請鄔金蓮華生　遂欲賜成願加持

為利有情取藏時　以無虛偽誠毅誓　心勿疑豫敬祈請　我與本尊無別故　承受父財無有疑　祈請鄔金蓮華生　遂欲賜成願加持

險僻林隘荒地中　雨雪風暴道途絕　意勿疑豫敬祈請　我與威猛地祗衆　示導行人道無疑　祈請鄔金蓮華生　遂欲賜成願加持

虎豹熊羆及毒蛇　曠野險隘猝相逢　意勿疑豫敬祈請　我與勇猛護法俱　驅除毒有情無疑　祈請鄔金蓮華生　遂欲賜成願加持

地火水風災障起　幻身瀕危極恐怖　意勿疑豫敬祈請　我與勇猛戰士俱　大種災自滅無疑　祈請鄔金蓮華生　遂欲賜成願加持

經行可畏險道時　殺劫匪盜所逼迫　意勿疑豫敬祈請　我以四契印密護　摧壞盜賊劫奪心　祈請鄔金蓮華生　遂欲賜成願加持

或為刑吏兵衆繞　執持利刃臨身時　意勿疑豫敬祈請　我以金剛帳幔護　刑吏驚退兵刃折　祈請鄔金蓮華生　遂欲賜成願加持

若適命盡瀕死時　離合苦逼若肢解　意勿疑豫敬祈請　我為無量光化身　定令往生極樂國　祈請鄔金蓮華生　遂欲賜成願加持

假幻軀壞中有中　迷境誑惑所逼惱　意勿疑豫敬祈請　我以知三世悲心　迷境自然消無疑　祈請鄔金蓮華生　遂欲賜成願加持

復有為業緣所判　迷境執實生苦惱　意勿疑豫敬祈請　我即大樂王體性　能令迷境苦盡絕　祈請鄔金蓮華生　遂欲賜成願加持

六趣大苦所逼惱　尤其西藏王臣苦　能以猛利誠敬力　意勿疑豫而祈請　我以大悲永顧視　祈請鄔金蓮華生　遂欲賜成願加持

圓　滿　吉　祥

百字明

嗡班雜爾薩埵薩麻雅、麻努巴拉雅、班雜爾薩埵得羅巴帝叉、只卓美巴瓦、蘇埵卡約美巴瓦、蘇波卡約美巴瓦、阿努拉埵美巴瓦、薩瓦斯地美布拉雅叉、薩瓦噶麻蘇咱麥、資當洗央古嚕吽 哈哈哈哈火 班噶灣 薩瓦答他噶答 班雜麻美木咱 班雜巴瓦 麻哈薩麻雅 薩埵阿

廻向偈

我今速以此善根　成就最勝蓮華生

令諸衆生一無餘　悉皆安立於此地

所有禮讚供養福　請佛住世轉法輪

隨喜懺悔諸善根　廻向衆生及佛道

蓮花生大士

消除障道

祈請頌

遂欲成就

佛歷二五三六
年秋（歲次壬申年再版）

西曆一九九二

督印人：根造上師

藏版處：大圓滿心髓研究中心

香港灣仔灣仔道230號佳誠大廈13字樓

電話：（八五二）二八零六-八八三六

美國通訊處：Maha Sandhi Yoga Centre

146-59 Delaware Avenue, FLUSHING, NYC, 11355. U.S.A